Valdepeñas

Valdepeñas Ciudad Realgo udalerria da, Campo de Calatrava eskualdean dagoena.

2009ko urtarrilaren 1eko erroldaren arabera 31.147 biztanle zituen.

Valdepeñas Ciudad Realgo probintzian dagoen herri eta udalerri garrantzitsua da, Gaztela-Mantxako Autonomia Erkidegoaren hegoaldean. Guadiana ibaiaren arroan kokatua, mahastiz eta lautadaz inguratuta dagoen lur emankorra da, eta ardogintzaren bidez ospe handia lortu du nazio mailan eta nazioartean.

 Historia 

Valdepeñasen historia antzinako garaietara doa. Inguruan, iberiar (Oretaniar) herrien aztarnak aurkitu dira, eta erromatarren garaian ere aktibitate handia izan zuen. Horren erakusgarri da "Cerro de las Cabezas" izeneko herria iberiarra, K.a. VII. mendekoa.

Erdi Aroan, musulmanen eta kristauen arteko borrokak izan ziren, eta XIII. mendean Gaztelako Erresumak konkistatu zuen. Ondoren, Calatravako Ordenak kontrolatu zuen herria.

XVI. mendean,  Don Álvaro de Bazán bihurtu zen Valdepeñaseko jaun, espainiako armadako almirante ospetsua, izan zen Santa Cruzko markes gisa lurraldearen jaun. Haren garaian, herriak hazkunde ekonomiko eta sozial garrantzitsua izan zuen, ardogintza eta nekazaritza bultzatuta.

1808an, Espainiako Independentzia Gerran, Valdepeñasek aurre egin zion frantziar armadari. Herritarrek, emakumeek barne, parte hartu zuten borrokan eta Juana Galán "La Galana" izeneko emakume ausarta sinbolo bat borrokako bihurtu zen.

 Geografia 

Valdepeñas Mantxako lautadan dago, itsas mailatik 700 metrotik gora. Klimarik ohikoena mediterraneo kontinentalizatua da, uda bero eta lehorrak eta negu hotzak dituena. Ingurua mahastiz eta labore-eremuz betea dago, eta ardoaren ekoizpenerako baldintza ezin hobeak eskaintzen ditu.

 Biztanleria 

Gaur egun, Valdepeñasek 30.000 biztanle inguruko populazioa du, eta Ciudad Real probintziako herri populatuenetako bat da. Biztanleria gehiena zerbitzuetan eta ardogintzan lan egiten du, baina nekazaritzak ere pisu handia du oraindik. Herriak azpiegitura moderno eta kultural onak ditu, eta azken urteotan turismoa ere indartzen ari da.

 Kultura 

Valdepeñas kultura bizia eta ardoarekin estuki lotua duen herria da. Urtero ospatzen da Ardoaren Jaia (Fiesta del Vino), irailaren hasieran, eta milaka pertsona erakartzen ditu.

Herrian museo eta kultura-erakunde garrantzitsuak daude:

-Arte Garaikideko Museo Hiritarra (Museo Municipal de Arte Contemporáneo), espainiar eta nazioarteko artisten lanekin.

-Valdepeñasko Ardoaren Museoa, tokiko ardogintzaren historia eta prozesuak erakusten dituena.

-Arkeologia Zentro Interpretatiboa, non Cerro de las Cabezas aztarnategiaren inguruko informazioa jasotzen den.

-Gregorio Prietoren Fundazioa, Valdepeñasen jaiotako margolari ospetsuaren ondarea gordetzen eta zabaltzen duena. Bertan ikus daitezke artistaren margolanak, ilustrazioak eta 27ko belaunaldiko kideekin (besteak beste, Federico García Lorca, Luis Cernuda, Manuel Altoraguirre edo Rafael Alberti) izan zuen harremanaren aztarnak.

 Ikus, gainera 
 Ciudad Realgo udalerrien zerrenda

 Kanpo estekak 
  Udalaren webgunea.

Kategoria:Ciudad Realgo udalerriak